
       Nr. UR2011-015474/02.08.2011
 SE APROBA,
                                                                                                                         P R I M A R
Dr. Ing. GHEORGHE CIUHANDU
REFERAT

privind aprobarea Planului Urbanistic Zonal “Zonă rezidenţială şi funcţiuni complementare”, str.Câmpului nr.71, Timişoara
                 

Către Comisiile Consiliului Local al Municipiului Timişoara
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. UR2011-015474/02.08.2011, privind aprobarea Planului Urbanistic Zonal “Zonă rezidenţială şi funcţiuni complementare”, str.Câmpului nr.71, Timişoara;

Ţinând cont de Avizul de Oportunitate nr.02/13.05.2010 şi de Avizul Favorabil nr. 19/16.12.2010 al Comisiei Tehnice de Amenajare a Teritoriului şi de Urbanism, 

Având în vedere prevederile Certificatului de Urbanism nr. 2625/17.06.2010 prelungit până la data de 16.06.2012,

Supunem Comisiilor din cadrul Consiliului Local al Municipiului Timişoara analizarea documentaţiei Planului Urbanistic Zonal “Zonă rezidenţială şi funcţiuni complementare”, str.Câmpului nr.71, Timişoara . Planul Urbanistic Zonal “Zonă rezidenţială şi funcţiuni complementare”, str.Câmpului nr.71, Timişoara este elaborat de proiectantul S.C.PILOT TEAM S.R.L., proiect nr. 6.02/67/2010, la cererea beneficiarului ŞERBAN PETRU.
Documentaţia Planului Urbanistic Zonal “Zonă rezidenţială şi funcţiuni complementare”, str.Câmpului nr.71, Timişoara, beneficiar ŞERBAN PETRU, proiectant S.C.PILOT TEAM S.R..L.,  a fost afişată pe site-ul oficial al Primăriei Municipiului Timişoara începând cu  luna decembrie 2010. Nu au fost înregistrate sesizări cu privire la această documentaţie. 
Conform procedurii prevazută prin H.C.L. nr. 140/19.04.2011 privind aprobarea Regulamentului local de implicare a publicului în elaborarea sau revizuirea planurilor de urbanism si amenajare a teritoriului documentaţia PUZ “Zonă rezidenţială şi funcţiuni complementare”, str.Câmpului nr.71, Timişoara, se încadreaza în etapa aprobării PUZ si RLU aferent (cap. 8.2.3., art. 64 din HCL nr. 140/2011), implicarea şi consultarea publicului în aceasta etapă, se va face în baza Dispoziţiei Primarului nr. 92/ 15.01.2007 privind aproabarea Procedurii pentru aplicarea prevederilor Legii nr. 52/2003 transparenţa decizională  în administraţia publică.

Terenul studiat în cadrul P.U.Z. este situat în intravilanul municipiului Timişoara, în  zona de est a municipiului Timişoara, în UTR38 şi UTR39, prevăzut prin PUG Timişoara, ca “zonă  de locuinţe şi funcţiuni complementare, subzonă rezidenţială cu clădiri  P-P+2E propusă” 
Prin prezentul Planului Urbanistic Zonal “Zonă rezidenţială şi funcţiuni complementare”, str.Câmpului nr.71, Timişoara , nu se încalcă prevederile OUG nr. 114/2007 privind modificarea şi completarea OUG nr. 195/2005, privind protecţia mediului.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.
Terenul propus pentru construire în suprafaţă totală de 15000 mp , este înscris în CF nr. 424508 Timişoara, nr.CF vechi: Nr.103304, având nr.cadastral 424508 , fiind proprietatea beneficiarului SERBAN PETRU .Se notează interdictie de înstrăinare, grevare, demolare, dezmembrare, restructurare ,închiriere, alipire, construire şi amenajare în favoarea BANCA ITALO-ROMENA SPA ITALIA TREVISO. 

Se va avea în vedere adresa UR2011-013860/28.07.2011 al Serviciului Banca de Date Urbane.

Prin documentaţia prezentată  se propune  realizarea unei zone rezidenţiale cu regim de înălţime maxim P+2E şi dotări complementare cu regim de înălţime maxim P+3E .Terenul beneficiarului se va lotiza într-un număr total de 20 de parcele, din care :17 parcele pentru locuinţe individuale sau cu maxim 2 apartamente ,1 parcelă pentru locuinţe colective ,1 parcelă pentru dotări şi servicii, 1 parcelă pentru zonă verde .Se vor rezerva terenuri necesare realizăriii lucrărilor de infrastructură :modernizare drumuri, trasee noi propuse . 
Accesul auto pentru parcajele din incinta parcelei se va face , conform avizului Comisiei de Circulaţie nr.DT2010-001518 /16.09.2010 .


Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002 şi prelungit cu HCL 139/2007.

Indicii propuşi   sunt:

Zona de locuire :

POTmaxim  = 35 %


CUT maxim = 1,2

Regimul de înălţime maxim P+2E

Hmax cornişă =11 m pentru  regimul de înălţime  P+2E
Zona de funcţiuni de interes public-dotări şi servicii publice:
P.O.T.maxim =40 %

C.U.T.maxim=1,60
Regimul de înălţime maxim P+3E
Hmax cornişă =14m pentru regim de inălţime P+3E

Spatii verzi min. 5 % conform Avizului Agenţiei  Regionale pentru Protecţia Mediului Timişoara, nr. 4564/21.06.2010
            Sunt prevăzute bransamente la reţelele edilitare care se vor dezvolta în zonă, pentru a deservi obiectivul propus. Se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile necesare în  conformitate cu legislaţia în vigoare si Ghidul privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)
Planului Urbanistic Zonal “Zonă rezidenţială şi funcţiuni complementare”, str.Câmpului nr.71, Timişoara  se va integra în Planul Urbanistic General al Municipiului Timişoara şi va avea o valabilitate de 5 ani, perioadă în care trebuie demarate investiţiile prevăzute în documentaţie.  
Având în vedere Referatul de specialitate al Instituţiei Arhitectului Şef, lăsăm la aprecierea Consiliului Local oportunitatea realizării acestui obiectiv.

